Document ID: 31995R2718

ΚΑΝΟΝΙΣΜΟΣ (ΕΚ) αριθ. 2718/95 ΤΟΥ ΣΥΜΒΟΥΛΙΟΥ της 20ής Νοεμβρίου 1995 που τροποποιεί τον κανονισμό (ΕΚ) αριθ. 1827/94 για το άνοιγμα και τον τρόπο διαχείρισης κοινοτικής δασμολογικής ποσόστωσης για το ρούμι, την τάφια και το αράκ, καταγωγής υπερποντίων χωρών και εδαφών (ΥΧΕ) συνδεδεμένων με την Ευρωπαϊκή Κοινότητα (1994/95)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 91/482/ΕΟΚ του Συμβουλίου της 25ης Ιουλίου 1991 για τη σύνδεση των Υπερποντίων Χωρών και Εδαφών με την Ευρωπαϊκή Κοινότητα (1), και ιδίως το παράρτημα V,
την πρόταση της Επιτροπής,
Εκτιμώντας:
ότι το παράρτημα V της απόφασης 91/482/ΕΟΚ προβλέπει ότι το ρούμι, την τάφια και το αράκ εισάγονται στην Κοινότητα ατελώς εντός των ορίων κοινοτικής δασμολογικής ποσόστωσης 7 ότι, μέχρι τις 31 Δεκεμβρίου 1995, η Κοινότητα καθορίζει κάθε χρόνο τις ποσότητες που μπορούν να εισαχθούν ατελώς 7 ότι, σύμφωνα με τους όρους του εν λόγω παραρτήματος, ο όγκος της ποσόστωσης για τα έτη 1994 και 1995 θα είναι ίσος με αυτόν του προηγούμενου έτους αυξημένος κατά 1 740 εκατόλιτρα καθαρής αλκοόλης 7 ότι, με τον κανονισμό (ΕΚ) αριθ. 1827/94 (2), το Συμβούλιο άνοιξε, για την περίοδο από 1ης Ιουλίου 1994 έως 30 Ιουνίου 1995, για το ρούμι, την τάφια και το αράκ, κοινοτική δασμολογική ποσόστωση 7 ότι το ύψος της ετήσιας δασμολογικής ποσόστωσης για την περίοδο από 1ης Ιουλίου 1994 μέχρι 30 Ιουνίου 1995 ανέρχεται σε 16 740 εκατόλιτρα καθαρής αλκοόλης 7 ότι το μισό της ποσόστωσης αυτής πρέπει να αυξηθεί κατά 870 εκατόλιτρα καθαρής αλκοόλης, για την περίοδο από 1ης Ιουλίου έως 31 Δεκεμβρίου 1995 7 ότι, όσον αφορά το καθεστώς που θα εφαρμοσθεί από το 1996, το Συμβούλιο αποφάσισε, με βάση την έκθεση της επιτροπής, να καταργήσει την ποσόστωση από 1ης Ιανουαρίου 1996 για το ρούμι ΥΧΕ 7 ότι, συνεπώς, η προαναφερόμενη ποσόστωση θα πρέπει να αυξηθεί και η ποσοστωτική περίοδος να διευρυνθεί στο δεύτερο εξάμηνο του 1995,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1827/94 τροποποιείται ως εξής:
α) στο άρθρο 1 παράγραφος 1, η ημερομηνία «30 Ιουνίου 1995» αντικαθίσταται από την ημερομηνία «31 Δεκεμβρίου 1995» 7 β) ο πίνακας που περιέχεται στο άρθρο 1 αντικαθίσταται από τον ακόλουθο:
ΘΕΣΗ ΠΗΝΑΚΑ
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 1995.

Labels: 10
3
17
15